મોદી સરકાર આ માટે નક્કર વ્‍યવસ્‍થા ગોઠવી રહી છે. સરકારી બેંકોના પ્રમુખો સહિત તમામ ટોચના હોદ્દા પર (સ્‍વતંત્ર ડાયરેકટર સહિત) કોઇ રાજકીય હસ્‍તક્ષેપ ચાલશે નહિ. થોડા સમય પહેલા નાણા પ્રધાન અરૂણ જેટલીએ એક મુલાકાતમાં એવો નિર્દેશ આપ્‍યો હતો કે સરકારી બેંકોમાં હવે વર્ષોથી જે ચાલતું આવ્‍યું છે તે બાબત ચાલશે નહીં. બેંકોની કામગીરી સુધારવા માટે તેમજ તેની આર્થિક સ્‍થિતિ સુધારવા રિઝર્વ બેંક અને નાણામંત્રાલય બંને પોતપોતાના સ્‍તરે કામ કરી રહ્યા છે. ખાસ કરીને સરકારી બેંકોમાં ટોચના સ્‍તરે નિમણુંકોમાં પારદર્શિતા લાવવામાં આવશે અને પ્રોફેશનલ લોકોની આ હોદ્દા પર નિમણૂક કરવામાં આવશે.